pythainlp/thai-wiki-dataset-v4 huggingface dataset:
มิไรโทวะและโซเมตี

มิไรโทวะ (อักษรโรมัน: Miraitowa) เป็นมาสคอตอย่างเป็นทางการของโอลิมปิกฤดูร้อน 2020 และ โซเมตี (อักษรโรมัน: Someity) เป็นมาสคอตอย่างเป็นทางการของพาราลิมปิกฤดูร้อน 2020 การแข่งขันทั้งสองมีกำหนดจะจัดขึ้นที่กรุงโตเกียว ประเทศญี่ปุ่น ในปี พ.ศ. 2564 การออกแบบลายตาหมากรุกบนมาสคอตทั้งสองได้รับแรงบันดาลใจจากสัญลักษณ์ทางการของโตเกียว 2020 ในขณะที่การออกแบบสีชมพูของโซเมตีได้รับแรงบันดาลใจจากดอกซากุระ ตัวละครทั้งสองตัวมีพลังพิเศษมากมาย เช่น เทเลพอร์ต
สร้างโดยศิลปินชาวญี่ปุ่น เรียว ทานิกูชิ มาสคอตได้รับการคัดเลือกจากขั้นตอนการแข่งขันซึ่งจัดขึ้นในปลายปี พ.ศ. 2560 และต้นปี พ.ศ. 2561 มีการส่งแบบของผู้เข้าประกวดทั้งหมด 2,042 แบบไปยังคณะกรรมการจัดการแข่งขันโตเกียว 2020 ซึ่งจากนั้นเลือกการออกแบบมาสคอตที่ไม่มีชื่อสามคู่จากชุดที่จะนำเสนอให้กับนักเรียนระดับประถมศึกษาของญี่ปุ่นเพื่อการตัดสินใจขั้นสุดท้าย ประกาศผลการคัดเลือกเมื่อวันที่ 28 กุมภาพันธ์ พ.ศ. 2561 และมาสคอตได้รับการตั้งชื่อเมื่อวันที่ 22 กรกฎาคม พ.ศ. 2561 มิไรโทวะได้รับการตั้งชื่อตามคำภาษาญี่ปุ่นหมายถึง "อนาคต" (未来, "mirai") และ "นิรันดร" (永久, "towa") และโซเมตีตั้งชื่อตาม "โซไมโยชิโนะ" (someiyoshino) ซึ่งเป็นชนิดของดอกซากุระ ชื่อของโซเมตียังสะท้อนวลีภาษาอังกฤษว่า "so mighty" แปลว่า "มีพลังมาก" มาสคอตเหล่านี้คาดว่าจะช่วยจัดหาเงินทุนให้กับโตเกียวเกมส์ผ่านข้อตกลงการขายสินค้าและใบอนุญาต
สรุปเหรียญโอลิมปิกฤดูร้อน 2020

สรุปเหรียญโอลิมปิกฤดูร้อน 2020 เป็นรายชื่อของคณะกรรมการโอลิมปิกแห่งชาติ (NOCs) และทีมที่ไม่ใช่ NOC หนึ่งทีม ซึ่งจัดอันดับตามจำนวนเหรียญทองที่นักกีฬาของพวกเขาได้รับระหว่างการแข่งขันกีฬาโอลิมปิกฤดูร้อน 2020 ที่กรุงโตเกียว ประเทศญี่ปุ่น ตั้งแต่วันที่ 23 กรกฎาคม ถึง 8 สิงหาคม พ.ศ. 2564
ตารางสรุปเหรียญ.
โปรแกรมการแข่งขันโอลิมปิกฤดูร้อน 2020 มี 33 กีฬา 50 สาขา และรวม 339 รายการ ส่งผลให้มีการมอบชุดเหรียญ 339 ชุด
<onlyinclude></onlyinclude>
กีฬาโต้คลื่นในโอลิมปิกฤดูร้อน 2020 – กระดานสั้น บุคคลชาย

การแข่งขันกีฬาโต้คลื่นในโอลิมปิกฤดูร้อน 2020 – กระดานสั้น บุคคลชาย เป็น 1 ใน 2 รายการแข่งขันกีฬาโต้คลื่นในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 26-29 กรกฎาคม พ.ศ. 2564 ที่หาดชิดาชิตะ ตั้งอยู่ประมาณ 64 กิโลเมตร (40 ไมล์) นอกโตเกียวในจังหวัดชิบะ การแข่งขันรายการกระดานสั้น บุคคลชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 20 คน จาก 14 ประเทศโดยประมาณ
ภูมิหลัง.
การแข่งขันครั้งนี้จะเป็นการปรากฏตัวครั้งแรกของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2020
ตำบลบ้านแดง (อำเภอพิบูลย์รักษ์)

ตำบลบ้านแดง เป็นตำบลหนึ่งในสามตำบลของอำเภอพิบูลย์รักษ์ จังหวัดอุดรธานี เดิมเป็นส่วนหนึ่งของตำบลสร้อยพร้าว (อำเภอหนองหาน) ตำบลบ้านแดงเป็นศูนย์กลางการปกครอง เศรษฐกิจ และการศึกษาของอำเภอพิบูลย์รักษ์ ตำบลบ้านแดงเป็นตำบลที่มีประชากรมากที่สุดในอำเภอพิบูลย์รักษ์ 
ประวัติ.
บ้านแดง ในอดีตเป็นหมู่บ้านของชนเผ่าไทอีสานดั้งเดิม ที่อาศัยอยู่ริมลำน้ำห้วยหลวงตอนกลาง โดยในแถบนี้มีชุมชน 4กลุ่มใหญ่ คือบริเวณห้วยหลวงตอนบน กลุ่มชาวอุบลฯ ปัจจุบันคือหมู่บ้านสุมเส้านาบัว และบริเวณห้วยหลวงตอนใต้ คือกลุ่มชาวชัยภูมิ บ้านเตาไหนาพัง และชาวอีสานใต้เผ่ากูย บ้านโนนสวาง พ.ศ.2370 บ้านแดงเป็นหมู่บ้านเดียวในแถบนี้ ที่เอาชนะทหารส่วนหนึ่งของอาณาจักรลาวล้านช้าง ที่กวาดต้อนผู้คนไปยังนครหลวงเวียงจันทร์ โดยการต่อสู้และซุ่มโจมตีพร้อมทั้งได้ปล่อยตัวเชลยชาวโคราช สระบุรี ตามประวัติศาสตร์ชาวบ้านได้มาล้างทำความสะอาดร่างกาย หอก ดาบ และฉลองชัยชนะที่หนองน้ำกลางหมู่บ้าน และตั้งชื่อหมู่บ้านแห่งนี้ว่า บ้านไท จนกระทั่ง พ.ศ.2443 หลวงปู่พิบูลย์ ได้มาสร้างวัดบริเวณนี้ และชักชวนชาวบ้านไท ย้ายจากหมู่บ้านเดิมไปอยู่บริเวณรอบวัดพระแท่น ห่างจากจุดเดิม 3กิโลเมตร และเปลี่ยนชื่อหมู่บ้านแห่งใหม่นี้ว่า บ้านแดง จนถึงปัจจุบัน
การปกครอง.
การปกครองส่วนภูมิภาค.
ตำบลบ้านแดง แบ่งการปกครองออกเป็น 15 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลบ้านแดง ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลนาทราย (อำเภอพิบูลย์รักษ์)

ตำบลนาทราย เป็นตำบลหนึ่งในสามตำบลของอำเภอพิบูลย์รักษ์ จังหวัดอุดรธานี เดิมเป็นส่วนหนึ่งของตำบลสะแบง (อำเภอหนองหาน) ตั้งอยู่บริเวณริมลำห้วยดาน ตำบลนาทรายอยู่ห่างจากตัวอำเภอพิบูลย์รักษ์ไปทางทิศตะวันออกเฉียงใต้ประมาณ 8กิโลเมตร
ประวัติ.
นาทราย แต่เดิมพื้นที่บริเวณนี้ในอดีตเป็นหมู่บ้านของเผ่าไทพวน และเผ่าไทอีสาน โดยมี2หมู่บ้านใหญ่ คือ บ้านนาทราย และบ้านสะแบง เป็นหมู่บ้านเก่าแก่ที่ก่อตั้งมาก่อนปี พ.ศ.2400 พื้นที่บริเวณนี้มีแม่น้ำสำคัญคือลำห้วยดาน จนกระทั่งในปี พ.ศ. 2530 ตำบลนาทราย ตำบลสะแบง และอีก2ตำบลคือตำบลบ้านแดง ตำบลดอนกลอย รวมเป็น4ตำบล ได้ร่วมกันจัดตั้งอำเภอพิบูลย์รักษ์แต่ไม่สำเร็จ ตำบลสะแบง เลือกกลับไปอยู่กับอำเภอหนองหานตามเดิม ส่วนตำบลนาทราย ภายหลังร่วมกับตำบลบ้านแดง และตำบลดอนกลอย จัดตั้งอำเภอพิบูลย์รักษ์ในปี2535
การปกครอง.
การปกครองส่วนภูมิภาค.
ตำบลนาทราย แบ่งการปกครองออกเป็น 11 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลนาทราย ประกอบด้วยองค์กรปกครองส่วนท้องถิ่น 1 แห่ง ได้แก่
วัดใหม่กลางคลองสิบ

วัดใหม่กลางคลองสิบ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 13 ไร่ ปัจจุบันพระสมุห์ชยุต ปัญญาธิยุตโต
วัดใหม่กลางคลองสิบได้รับอนุญาตสร้างวัดเมื่อ พ.ศ. 2504 โดยมีนายก้อนทอง สนธิสุวรรณ ดำเนินการสร้างวัดในที่ดินของนายสมจิตต์ สุขสถิตย์และนายลออ สุขสถิตย์ รวมเนื้อที่ 7 ไร่ วัดใหม่กลางคลองสิบได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 เขตวิสุงคามสีมากว้าง 30 เมตร ยาว 40 เมตร ได้ผูกพัทธสีมาเมื่อวันที่ 31 มีนาคม พ.ศ. 2510 ด้านการศึกษาได้เปิดสอนพระปริยัติธรรมตั้งแต่ พ.ศ. 2507
ภายในวัดมีอาคารเสนาสนะได้แก่ อุโบสถกว้าง 7 เมตร ยาว 22 เมตร สร้างเมื่อ พ.ศ. 2516 กุฏิสงฆ์จำนวน 7 หลัง หอสวดมนต์ และศาลาการเปรียญ ปูชนียวัตถุที่สำคัญ คือ พระประธานในอุโบสถหน้าตักกว้าง 1.75 เมตร และมีพระพุทธโคดม หน้าตักกว้าง 1 เมตร พระอัครสาวกและที่ศาลาการเปรียญมีพระประธานหน้าตักกว้าง 70 เซนติเมตร และพระพุทธรูปอีก 2 องค์ หน้าตักกว้าง 76 และ 50 เซนติเมตร ตามลำดับ
ตำบลดอนกลอย (อำเภอพิบูลย์รักษ์)

ตำบลดอนกลอย เป็นตำบลหนึ่งในสามตำบลของอำเภอพิบูลย์รักษ์ จังหวัดอุดรธานี เดิมเป็นส่วนหนึ่งของตำบลสร้อยพร้าว (อำเภอหนองหาน)และตำบลบ้านแดง (อำเภอพิบูลย์รักษ์) ตำบลดอนกลอยเป็นประตูทางเข้าสู่อำเภอพิบูลย์รักษ์ เมื่อเดินทางมาจากอำเภอเมืองอุดรธานี ตำบลดอนกลอยอยู่ห่างจากตัวอำเภอพิบูลย์รักษ์ไปทางทิศตะวันตกเฉียงใต้ประมาณ 12กิโลเมตร
ประวัติ.
ดอนกลอย แต่เดิมพื้นที่บริเวณนี้เป็นถิ่นที่อยู่ของชาวไทพวน และชาวอุบลฯ ที่อพยพมาจากเมืองหนองบัวลำภูในอดีต ต่อมา พ.ศ. 2452 เมื่อก่อตั้งมลฑลอุดรธานีได้ไม่นาน เริ่มมีผู้คนย้ายมาจากจังหวัดใกล้เคียง โดยส่วนใหญ่เลือกพื้นที่ทำกินบริเวณริมลำห้วยหลวง จนกระทั่งปี พ.ศ 2510 ดอนกลอย อยู่ในการปกครองของตำบลบ้านแดง และในปี พ.ศ 2529 ได้แยกออกจากตำบลบ้านแดง เป็นตำบลดอนกลอยจนถึงปัจจุบัน
การปกครอง.
การปกครองส่วนภูมิภาค.
ตำบลดอนกลอย แบ่งการปกครองออกเป็น 11 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลนาทราย ประกอบด้วยองค์กรปกครองส่วนท้องถิ่น 1 แห่ง ได้แก่
วัดอดิศร

วัดอดิศร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 13 ไร่ 1 งาน 81 ตารางวา
วัดอดิศรสร้างเมื่อวันที่ 11 มีนาคม พ.ศ. 2440 เดิมเป็นที่ทุ่งนานามว่า วัดดิษฎาวาสราษฎร์บำรุง ต่อมาหลังจากที่ขุดคลองซอยที่ 11 สายกลาง พระเจ้าบรมวงศ์เธอ กรมหลวงอดิศรอุดมเดชได้ถวายที่ดิน 9 ไร่ 1 งาน 47 ตารางวา ให้ทำการย้ายวัดมาที่ปัจจุบัน แล้วเปลี่ยนนามวัดใหม่ว่า "วัดอดิศร" เมื่อ พ.ศ. 2443 ต่อมาทางวัดได้บูรณะพัฒนา มีผู้ถวายที่ดินเพิ่มเติม คือ นายนวล ถวาย 2 ไร่ 3 งาน 96 ตารางวา นายผิน บุญบุตร ถวาย 1 ไร่ 38 ตารางวา วัดได้รับพระราชทานวิสุงคามสีมาเมื่อวันที่ 31 ตุลาคม พ.ศ. 2479 เขตวิสุงคามสีมากว้าง 40 เมตร ยาว 60 เมตร ทางได้เปิดสอนพระปริยัติธรรมเริ่มมา ตั้งแต่ พ.ศ. 2496 นอกจากนี้ยังได้ให้ทางราชการสร้างโรงเรียนประชาบาลขึ้นในที่ดินวัดเนื้อที่ประมาณ 7 ไร่ พร้อม อาคารต่าง ๆ และสนามอีกด้วย
ภายในวัดมีอาคารเสนาสนะได้แก่ อุโบสถกว้าง 9 เมตร ยาว 21 เมตร สร้างเมื่อ พ.ศ. 2496 กุฏิสงฆ์จำนวน 6 หลัง ส่วนมากเป็นอาคารไม้ หอสวดมนต์สร้างเมื่อ พ.ศ. 2518 กว้าง 14 เมตร ยาว 22 เมตร และศาลาการเปรียญสร้างเมื่อ พ.ศ. 2492 กว้าง 16 เมตร ยาว 24 เมตร หอฉัน วิหารเล็ก 2 หลัง อยู่ที่มุมกำแพงอุโบสถ ปูชนียวัตถุที่สำคัญ คือ พระประธานในอุโบสถเป็นพระพุทธชินราชจำลองหน้าตักกว้าง 56 นิ้ว พร้อมพระอัครสาวกและพระพุทธรูปปางอื่น ๆ
วัดสะแกราย

วัดสะแกราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนยายหอม อำเภอเมืองนครปฐม จังหวัดนครปฐม
วัดสะแกรายตั้งวัดเมื่อวันที่ 8 มีนาคม พ.ศ. 2536 ได้รับพระราชทานวิสุงคามสีมาเมื่อวันที่ 6 เมษายน พ.ศ. 2542
ภายในวัดมีหลวงพ่อสองพี่น้อง เป็นพระพุทธรูปที่อยู่ในวิหาร ประวัติของพระพุทธรูป กล่าวกันว่ามีชาวบ้านเหวี่ยงแหหาปลาในคลองและพบทั้งสององค์อยู่ในคลองจึงนำมาประดิษฐานไว้ในวิหาร ต่อมาชาวบ้านจึงเรียกชื่อว่า "หลวงพ่อสองพี่น้อง" เป็นพระพุทธรูปที่ชาวบ้านมาขอพรแล้วจะได้ตรงตามที่ขอ จึงเป็นที่ศรัทธาของชาวบ้านว่าศักดิ์สิทธิ์ ทุกปีจะมีงามนมัสการประจำปีและชาวบ้านได้สร้างองค์จำลององค์ใหญ่ไว้ที่หน้าวัดเพื่อให้ชาวบ้านได้สักการะบูชา
เนื่องจากวัดตั้งอยู่ในบ้านสะแกราย ชุมชนไทดำ ซึ่งเคลื่อนย้ายมาจากเขาย้อย จังหวัดเพชรบุรี ชาวบ้านจึงได้ตั้งศูนย์วัฒนธรรมไทดำ บริเวณวัดสะแกราย โดยสร้างเป็นอาคารเรือนไทดำบนพื้นที่ประมาณ 60 ตารางเมตร ไม่มีรั้วกั้นในการแบ่งพื้นที่ของศูนย์วัฒนธรรม เพราะตั้งอยู่ภายในบริเวณวัด ตัวเรือนของศูนย์วัฒนธรรม สร้างขึ้นจากไม้ มีโครงสร้างหลังคาเป็นเหล็ก และมุงด้วยจาก อันเป็นลักษณะเฉพาะของชาวไทยดำในแถบพื้นที่นี้ จัดแสดงข้าวของที่เกี่ยวข้องกับชาวไทยดำ เช่น ปานเผือน โห้ กระติ๊บข้าวเหนียว ลูกช่วง เชี่ยนหมาก โดยจัดแสดงบนเรือน และวางตำแหน่งวัตถุข้าวของบนเรือนในบริเวณพื้นที่ที่จะเกิดพิธีกรรมนั้นจริง ๆ
ตำบลนาม่วง

ตำบลนาม่วง เป็นตำบลหนึ่งในสามตำบลของอำเภอประจักษ์ศิลปาคม จังหวัดอุดรธานี เดิมเป็นส่วนหนึ่งของตำบลอุ่มจานและตำบลห้วยสามพาด
การปกครอง.
การปกครองส่วนภูมิภาค.
ตำบลนาม่วง“ แบ่งการปกครองออกเป็น 14 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลนาม่วง ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลห้วยสามพาด

ตำบลห้วยสามพาด เป็นตำบลหนึ่งในสามตำบลของอำเภอประจักษ์ศิลปาคม จังหวัดอุดรธานี เดิมเป็นส่วนหนึ่งของตำบลอุ่มจาน
การปกครอง.
การปกครองส่วนภูมิภาค.
ตำบลห้วยสามพาด แบ่งการปกครองออกเป็น 13 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลนาม่วง ประกอบด้วยองค์กรปกครองส่วนท้องถิ่น 1 แห่ง ได้แก่
ตำบลอุ่มจาน (อำเภอประจักษ์ศิลปาคม)

ตำบลอุ่มจาน เป็นตำบลหนึ่งในสามตำบลของอำเภอประจักษ์ศิลปาคม จังหวัดอุดรธานี เดิมเป็นมีอาณาเขตครอบคลุมตำบลอุ่มจาน ตำบลห้วยสามพาด และตำบลนาม่วง
การปกครอง.
การปกครองส่วนภูมิภาค.
ตำบลห้วยสามพาด แบ่งการปกครองออกเป็น 14 หมู่บ้านได้แก่
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลอุ่มจาน ประกอบด้วยองค์กรปกครองส่วนท้องถิ่น 1 แห่ง ได้แก่
อุทกภัยในยุโรป พ.ศ. 2564

ตั้งแต่วันที่ 12 กรกฎาคม 2021 หลายประเทศในยุโรปเผชิญกับอุทกภัยร้ายแรงที่ก่อให้เกิดความเสียหายไปทั่วและมีผู้เสียชีวิตจำนวนมาก อุทกภัยเกิดขึ้นหนักในพื้นที่ที่ราบลุ่มแม่น้ำ โดยเริ่มแรกจากในสหราชอาณาจักร และต่อมาไปทั่วยุโรปกลางและเหนือ ซึ่งรวมถึงประเทศออสเตรีย เบลเยียม ฝรั่งเศส เยอรมนี อิตาลี ลักเซมเบิร์ก เนเธอร์แลนด์ สวิตเซอร์แลนด์ มีผู้เสียชีวิตจากอุทกภัยแล้วอย่างน้อย 192 ราย ในจำนวนนี้ 159 รายอยู่ในประเทศเยอรมนี, 1 รายในอิตาลี และ 31 รายในเบลเยียม นอกจากผู้เสียชีวิตจำนวนมากที่ได้รับการยืนยันแล้ว ความเสียหายต่อโครงสร้างพื้นฐานยังมากเป็นพิเศษในประเทศเยอรมนี
เหตุทางเดินเท้าถล่มในไฮแอทรีเจนซี่

เมื่อวันที่ 17 กรกฎาคม 1981 โรงแรมไฮแอท รีเจนซี่ในเมืองแคนซัสซิที รัฐมิสซูรี เกิดการถล่มของโครงสร้างของทางเดินเท้าชั้นลอยสองอัน ขณะเกิดเหตุมีผู้เดินทางไปปาร์ตี้อยู่เต็มทางเดิน ส่งผลให้แพลทฟอร์มซึ่งเป็นคอนกรีตและแก้วพังทลายลงมา ถล่มลงทับบริเวณทีดานซ์หนึ่งในล็อบบี เป็นผลให้มีผู้เสียชีวิต 114 ราย และบาดเจ็บ 216 คน แคนซัสซิทีต้องรับผิดชอบกับเหตุการณ์นี้ผ่านเงินประกันหลักพันล้าน, การตรวจสอบทางกฎหมาย, การปฏิรูปฐบาลท้องถิ่น
โรงแรมไฮแอทสร้างขึ้นในระหว่างแพทเทิร์นการก่อสร้างขนาดใหญ่แบบฟาสท์แทร็ก เพดานของโรงแรมถล่มลงมาบางส่วนขณะก่อสร้าง และทางเดินเท้าชั้นลอยซึ่งออกแบบอย่างไม่ได้มาตรฐานค่อย ๆ เสื่อมภายใต้วังวนของการขาดการสื่อสารระหว่างองค์กรและความไร้ความรับผิดชอบ การตรวจสอบพบว่าทางเดินนี้จะพังลงมาแม้แต่มีน้ำหนักอยู่บนนั้นน้อยกว่าหนึ่งในสามของน้ำหนักที่ทางเดินเท้ารับในคืนที่เกิดเหตุ บริษัทวิศวกรรมผู้สร้างทางเดินเท้าถูกริบใบอนุญาตวิศวรกรรมทั้งหมดในสี่รัฐ และถูกดำเนินคดีอาชญากรรม ท้ายที่สุด วิศวกรเจ้าของบริษัท แจ็ก ดี. กิลลัม (Jack D. Gillum) เป็นผู้รับผิดชอบทั้งหมดของเหตุการณ์
ภัยพิบัตินี้เป็นส่วนหนึ่งที่ให้เกิดการปฏิรูปในจริยธรรมและความปลอดภัยทางวิศวกรรม รวมถึงการจัดการสถานการณ์ฉุกเฉิน เหตุการณ์นี้เป็นการล้มเหลวทางโครงสร้างของสิ่งปลูกสร้างที่ความผิดพลาดทางโครงสร้างไม่เป็นที่ประจักษ์ที่มีผู้เสียชีวิตสูงสุดในสหรัฐจนถึงปัจจุบัน และเป็นการถล่มทางโครงสร้างที่มีผู้เสียชีวิตสูงที่สุดในสหรัฐในเวลานั้น#เปลี่ยนทาง จนกระทั่งการถล่มของอาคารเวิลด์เทรดเซนเตอร์ในอีก 20 ปีถัดมา
พระพรหมวชิรากร (สุนทร สุนฺทราโภ)

พระพรหมวชิรากร นามเดิม สุนทร จิ้วไม้แดง ฉายา สุนฺทราโภ เป็นพระราชาคณะเจ้าคณะรองฝ่ายธรรมยุติกนิกาย ปัจจุบันดำรงตำแหน่งกรรมการมหาเถรสมาคม, ที่ปรึกษาเจ้าคณะภาค 16 (ธรรมยุต) และภาค 17 - 18 (ธรรมยุต) และเจ้าอาวาสวัดราชผาติการามวรวิหาร
ประวัติ.
พระพรหมวชิรากร มีนามเดิมว่า สุนทร จิ้วไม้แดง เกิดเมื่อวันพฤหัสบดีที่ 16 มีนาคม พ.ศ. 2486 บิดาชื่อนายแคล้ว จิ้วไม้แดง มารดาชื่อนางพิณ จิ้วไม้แดง ณ บ้านปากน้ำ อำเภอเมืองชุมพร จังหวัดชุมพร
บรรพชาและอุปสมบท.
บรรพชาเป็นสามเณรเมื่อวันที่ 8 พฤศจิกายน พ.ศ. 2500 ขณะมีอายุได้ 14 ปี ณ วัดราชผาติการาม โดยมีสมเด็จพระมหาวีรวงศ์ (วิน ธมฺมสาโร) ขณะดำรงสมณศักดิ์ที่ พระธรรมปาโมกข์ เป็นพระอุปัชฌาย์ และอุปสมบทเมื่อวันที่ 5 กรกฎาคม พ.ศ. 2507 ณ พัทธสีมาวัดราชผาติการาม โดยมีสมเด็จพระมหาวีรวงศ์ (วิน ธมฺมสาโร) ขณะดำรงสมณศักดิ์ที่ พระธรรมปาโมกข์ เป็นพระอุปัชฌาย์ พระธรรมปัญญาจารย์ (สุพจน์ ปภสฺสโร) ขณะดำรงสมณศักดิ์ที่ พระโสภณธรรมาภรณ์ เป็นพระกรรมวาจาจารย์ และพระครูอาทรคณานุยุต (คง อมโร) เป็นพระอนุสาวนาจารย์
ผลงานที่สำคัญ.
พระพรหมวชิรากร เป็นองค์ประธานในการสร้างวัดป่าสิริวัฒนวิสุทธิ์ ในพระองค์ฯ จังหวัดนครสวรรค์ โดยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ได้ทรงรับวัดป่าสิริวัฒนวิสุทธิ์ เป็นวัดในพระองค์ฯ เมื่อวันที่ 12 มิถุนายน พ.ศ. 2550 และทรงรับเป็นประธานงานก่อสร้างเจดีย์ศรีพุทธคยา ณ วัดแห่งนี้อีกด้วย
สถาปัตยกรรมกูกี

สถาปัตยกรรมกูกี ("-ghee") เป็นรูปแบบหนึ่งของสถาปัตยกรรมฟิวเชอริสต์ ที่ได้รับอิทธิพลจากวัฒนธรรมรถยนต์, เครื่องบินเจ็ต และ สเปซเอจ กับ อะทอมิกเอจ โดยเริ่มต้นในแคลิฟอร์เนียใต้ควบคู่ไปกับสถาปัตยกรรมแบบสตรีมไลน์มอเดอร์นของทศวรรษ 1930s กูกีเริ่มเป็นที่นิยมไปทั่วสหรัฐในปี 1945 ถึงต้นทศวรรษ 1970s
สถาปัตยกรรมแบบกูกีเป็นที่นิยมในโมเต็ล, คอฟฟีเฮาส์ และปั๊มน้ำมัน ต่อมารูปแบบกูกีกลายเป็นที่รู้จักในวงกว้างในฐานะสไตล์มิดเซนจูรีมอเดิร์น ด้วยองค์ประกอบที่เป็นตัวแทนของสุนทรียภาพแบบพอพพูลูกซ์ ดังที่พบในทีดับเบิลยูเอเทอร์มินอล โดยเอโร ซาริเนน คำว่า "Googie" มาจากกูกีส์คอฟฟีช็อป (ปัจจุบันปิดกิจการไปแล้ว) ในฮอลลีวูด designed by John Lautner. รูปแบบสถาปัตยกรรมที่คล้ายคลึงกันนี้จึงอาจเรียกว่า พ็อพพูลูกซ์ (Populuxe) หรือ ดูว็อพ (Doo Wop)
องค์ประกอบของกูกีประกอบด้วยหลังคาโค้งขึ้นบน (upswept roofs), เส้นโค้ง (curvaceous), รูปเรขาคณิต และการใช้กระจก, เหล็กกล้า กับ ไฟนีออนเป็นหลัก นอกจากนี้ลักษณะของกูกียังมีลักษณะของการออกแบบแบบสเปซเอจ และสัญลักษณ์ของการเคลื่อนไหว เช่น บูมเมอแรง, จานบิน, ภาพไดอาแกรมของอะตอมและพาราโบลา ไปถึงการออกแบบแบบไร้รูปแบบเช่น พาราลเลโลแกรมแบบ "ซอฟต์" และพาเลทมอทิฟของศิลปิน ลักษณะทางศิลปะเช่นนี้เป็นตัวแทนถึงความตื่นเต้นของสังคมอเมริกันต่อสเปซเอจ และความมุ่งเน้นทางการตลาดต่อการออกแบบแบบล้ำยุค เช่นเดียวกับรูปแบบอาร์ตเดโกแห่งทศวรรษ 1910s–1930s สถาปัตยกรรมกูกีเริ่มเสื่อมมูลค่าลงไปตามกาลเวลา และอาคารหลายแห่งที่สร้างด้วยแบบกูกีก็ถูกทิ้งร้างและทำลาย ตัวอย่างของสถาปัตยกรรมกูกีบางส่วนที่ยังได้รับการอนุรักษ์อยู่ เช่น แมคดอนัลด์สาขาแรกในเมืองดาวนี รัฐแคลิฟอร์เนีย
ฟุตบอลทีมชาติสเปนรุ่นอายุไม่เกิน 23 ปี

ฟุตบอลโอลิมปิกทีมชาติสเปน (หรือเรียกว่า สเปน อายุไม่เกิน 23 ปี หรือ สเปนยู-23) เป็นตัวแทนของประเทศสเปน ในการแข่งขันฟุตบอลชายรุ่นอายุไม่เกิน 23 ปี ซึ่งรวมถึงทีมชุดที่แข่งขันในกีฬาโอลิมปิกฤดูร้อน ซึ่งในรายการนี้จะอนุญาตให้มีผู้เล่นเกินอายุได้สามคน ปัจจุบันอยู่ภายใต้การดูแลของราชสหพันธ์ฟุตบอลสเปน โดยสเปนเคยประสบความสำเร็จในการผ่านเข้ารอบโอลิมปิก 6 ครั้งนับตั้งแต่ปี ค.ศ. 1992 สเปนเคยได้รับเหรียญทอง 2 ครั้งในปี ค.ศ. 1992 ที่บาร์เซโลนา และค.ศ. 2024 ที่ปารีส และเหรียญเงินในปี ค.ศ. 2000 และ 2020
รายชื่อผู้เล่น.
ผู้เล่นต่อไปนี้ได้รับการเสนอชื่อให้เข้าร่วมทีมเพื่อแข่งขัน โอลิมปิกฤดูร้อน 2020
สถิติ.
ผู้เล่นที่ลงเล่นสูงสุด.
หมายเหตุ: "สโมสร" หมายถึงเป็นตัวแทนของสโมสรอย่างถาวรในช่วงที่ลงเล่นทีมชาติสเปนรุ่นอายุต่ำกว่า 23 ปี
ผู้ทำประตูสูงสุด.
หมายเหตุ: "สโมสร" หมายถึงเป็นตัวแทนของสโมสรอย่างถาวรในช่วงที่ลงเล่นทีมชาติสเปนรุ่นอายุต่ำกว่า 23 ปี
เกียรติประวัติ.
โอลิมปิกฤดูร้อน
* เหรียญทอง: บาร์เซโลนา 1992
* เหรียญเงิน: ซิดนีย์ 2000, โตเกียว 2020
สถิติการแข่งขัน.
ฟุตบอลชิงแชมป์แห่งชาติยุโรป รุ่นอายุไม่เกิน 23 ปี (ชาเลนจ์คัพ).
เป็นการแข่งขันแบบเดียวกับชิงแชมป์เข็มขัดมวย ผู้ถือครองแชมป์ฝ่ายตรงข้ามจะได้รับการสุ่มเลือกทีมที่จะแข่งขันด้วยเพื่อชิงแชมป์สมัยถัดมา
มณฑลอยุธยา

มณฑลอยุธยา หรือ มณฑลกรุงเก่า ประกอบด้วยอยุธยา สระบุรี ลพบุรี อ่างทอง และสิงห์บุรี โดยมีอยุธยาเป็นศูนย์กลาง เริ่มตั้งเมื่อ พ.ศ. 2437 และถูกล้มเลิกไปในปี พ.ศ. 2476 ภายหลังการเปลี่ยนแปลงการปกครอง
ประวัติ.
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์เริ่มปฏิรูปการปกครอง จัดให้มีการปกครองแบบมณฑลเทศาภิบาลขึ้น โดยใน พ.ศ. 2437 ได้ตั้งมณฑลขึ้นครั้งแรก 3 มณฑล คือ มณฑลพิษณุโลก มณฑลปราจีนบุรี และมณฑลราชบุรี สำหรับมณฑลกรุงเก่านั้นตั้งขึ้นเมื่อเดือนมกราคม พ.ศ. 2438 โดยรวมเอา 7 หัวเมืองคือ กรุงเก่า อ่างทอง สระบุรี ลพบุรี พรหมบุรี อินทร์บุรี และสิงห์บุรีเข้าเป็นมณฑล แล้วตั้งมณฑลมีที่ว่าการมณฑลที่พระนครศรีอยุธยา เรียกว่า "มณฑลกรุงเก่า" ซึ่งต่อมาพระบาทสมเด็จพระมงกุฎเกล้าเจ้าอยู่หัว เปลี่ยนชื่อมาเป็น "มณฑลอยุธยา" เมื่อวันที่ 7 มีนาคม พ.ศ. 2469
เมื่อ พ.ศ. 2439 พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้า รวมเมืองอินทร์บุรีและพรหมบุรีเข้ากับเมืองสิงห์บุรี ผู้ดำรงตำแหน่งข้าหลวงเทศาภิบาลมณฑลในระยะแรกคือ พระเจ้าบรมวงศ์เธอ กรมขุนมรุพงษ์ศิริพัฒน์
แม้มณฑลกรุงเก่าจะเป็นมณฑลภายในซึ่งปราศจากการคุกคามและรุกรานจากภายนอก แต่ก็ตั้งขึ้นเพื่อความเป็นระเบียบเรียบร้อยแล้วมีแบบแผนอย่างเดียวกัน นอกจากนี้มณฑลกรุงเก่ายังเป็นแหล่งผลิตกรมการอำเภอสำหรับป้อนไปยังมณฑลต่างๆ ซึ่งขาดแคลนทรัพยากรทางด้านนี้เป็นอย่างมาก มณฑลกรุงเก่ายังเป็นมณฑลแรกที่มีการจัดตั้งศาลมณฑลขึ้น พ.ศ. 2440 มณฑลอยุธยาได้แบ่งเขตอำเภอใหม่ คือ เมืองอยุธยามี 11 อำเภอ เมืองลพบุรีมี 4 อําเภอ เมืองอ่างทองมี 4 อําเภอ เมืองสระบุรีมี 5 อำเภอ และเมืองสิงห์บุรีมี 4 อําเภอ 
ในสมัยพระบาทสมเด็จพระปกเกล้าเจ้าอยู่หัวมีการยุบมณฑลนครสวรรค์รวมกับมณฑลอยุธยา เว้นแต่จังหวัดตาก และจังหวัดกำแพงเพชรให้ยกไปขึ้นอยู่ในปกครองของมณฑลพิษณุโลก ต่อมามณฑลอยุธยาถูกล้มเลิกไปในปี พ.ศ. 2476 ภายหลังการเปลี่ยนแปลงการปกครอง
การปฏิรูป.
การปกครองตำบลมีตำแหน่งกำนันหรือผู้ใหญ่บ้านเป็นหัวหน้าหน่วยการปกครอง โดยเมื่อ พ.ศ. 2440 มีการดำเนินการทดลองเลือกตั้งกำนันผู้ใหญ่บ้านที่เกาะบางปะอิน
มณฑลอยุธยามีคดีความโจรผู้ร้ายมาก ข้าหลวงเทศาภิบาลมณฑลอยุธยาได้ลงมือแก้ไขปัญหานี้ เช่น การยกเลิกโรงรับจำนำ การทำตั๋วรูปพรรณสัตว์พาหนะ การสำรวจบัญชีสํามะโนครัว เป็นต้น ส่วนการปรับปรุงการศาลในมณฑลอยุธยา ได้มีกองข้าหลวงพิเศษอันมีพระเจ้าบรมวงศ์เธอ กรมหลวงราชบุรีดิเรกฤทธิ์เป็นประธานชำระคดีความต่าง ๆ ซึ่งมีความคั่งค้างอยู่มากมาย 
มณฑลอยุธยาได้จัดตั้งกองข้าหลวงคลัง เมื่อ พ.ศ. 2438 ทำให้ระเบียบการคลังในมณฑลมีความเป็นระเบียบขึ้น การเก็บภาษีอากรมีระเบียบแบบแผนขึ้น มีหลักฐานแน่นอนคือใบเสร็จรับเงินที่ยากต่อการฉ้อโกง และแทนที่ราษฎรจะนำเงินมาชำระที่ศาลาว่าการเมืองก็ให้นายอำเภอกำนันและผู้ใหญ่บ้านออกไปเก็บภาษีอากรจากราษฎรในเขตของตน
ด้านการศึกษา มณฑลอยุธยาเมื่อ พ.ศ. 2442 ได้จัดตั้งโรงเรียนทั้งหมด 29 ตำบล มีนักเรียน 1,110 คน และมีพระสงฆ์เป็นผู้อำนวยการศึกษาประจำเมือง 4 รูป เมื่อ พ.ศ. 2448 ได้มีการสร้างโรงเรียนฝึกสอนครูประจำมณฑลขึ้น นอกจากนี้ยังมีการจัดให้มีโรงเรียนประจำอำเภอ รวมทั้งมีโรงเรียนประจำอำเภอ 21 อำเภอ ด้านการจัดการด้านอนามัย มณฑลอยุธยาในสมัยรัชกาลที่ 5 มีแพทย์ประจำเมือง ประจำตำบล และแพทย์ประจำมณฑลช่วยรักษาคนไข้และมียาโอสถศาลาจำหน่ายในราคาถูก มีการปลูกฝีให้แก่ราษฎร และได้จัดตั้งโรงพยาบาลปัญจมาธิราชอุทิศ เมื่อ พ.ศ. 2455 นับเป็นโรงพยาบาลแผนปัจจุบันแห่งแรกในมณฑลกรุงเก่า
กีฬาฟุตบอลในโอลิมปิกฤดูร้อน 2020 – ทีมชาย – รอบแพ้คัดออก

รอบแพ้คัดออก ของการแข่งขันฟุตบอลชาย ในโอลิมปิกฤดูร้อน 2020 จะแข่งขันระหว่างวันที่ 31 กรกฎาคม ถึง 7 สิงหาคม ค.ศ. 2021 โดยจะเนิ่มต้นในรอบก่อนรองชนะเลิศซึ่งประกอบไปด้วยทีมที่ดีที่สุดสองอันดับแรกจากกลุ่มเอ กลุ่มบี กลุ่มซี และกลุ่มดี 
"เวลาทั้งหมดเป็นเขตเวลาในประเทศญี่ปุ่น "
รูปแบบ.
การแข่งขันในรอบแพ้คัดออกจะแข่งขันกันในเวลาปกติ 90 นาที หากเสมอกันจะต้องต่อเวลาพิเศษ 30 นาที โดยแบ่งเป็นครึ่งละ 15 นาที หากยังเสมอกันต้องดวลลูกโทษ เพื่อหาผู้ชนะ 
ทีมที่ผ่านเข้ารอบ.
การแข้งขันในรอบก่อนรองชนะเลิศจะประกอบไปด้วยสองทีมที่ดีที่สุดจากทั้งสี่กลุ่มในรอบแบ่งกลุ่ม ดังนี้ 
สายการแข่งขัน.
<section begin=Bracket /><section end=Bracket />
รอบก่อนรองชนะเลิศ.
สเปน พบ โกตดิวัวร์.
<section begin=QF1 /><section end=QF1 /> 
ญี่ปุ่น พบ นิวซีแลนด์.
<section begin=QF2 /><section end=QF2 /> 
บราซิล พบ อียิปต์.
<section begin=QF3 /><section end=QF3 /> 
เกาหลีใต้ พบ เม็กซิโก.
<section begin=QF4 /><section end=QF4 />
รอบรองชนะเลิศ.
เม็กซิโก พบ บราซิล.
<section begin=SF1 /><section end=SF1 /> 
ญี่ปุ่น พบ สเปน.
<section begin=SF2 /><section end=SF2 />
รอบชิงเหรียญทองแดง.
การแข่งขันรอบชิงเหรียญทองแดง เดิมมีกำหนดแข่งขันในวันที่ 6 สิงหาคม ค.ศ. 2021 เวลา 20 นาฬิกา เนื่องจากการแข่งขันรอบชิงเหรียญทองฟุตบอลหญิงเลื่อนจาก 11 นาฬิกาไปเป็น 21 นาฬิกา ทำให้การแข่งขันนัดนี้ถูกเลื่อนเร็วขึ้นไปเป็น 18 นาฬิกาของวันเดียวกัน โดยแข่งขันกันที่สนามแห่งเดิม
<section begin=Bronze /><section end=Bronze />
วอลเลย์บอลชายชิงแชมป์เอเชีย 2021

วอลเลย์บอลชายชิงแชมป์เอเชีย 2021  จะเป็นการแข่งขันครั้งที่ 21 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่ชิบะและฟูนาบาชิ ประเทศญี่ปุ่น ระหว่างวันที่ 12 ถึง 19 กันยายน ค.ศ. 2021 การแข่งขันนี้ยังเป็นส่วนหนึ่งของการคัดเลือกตัวแทนทวีปเอเชียเข้าแข่งขันวอลเลย์บอลชายชิงแชมป์โลก 2022 โดยทีมชนะเลิศและทีมรองชนะเลิศจะผ่านเข้าสู่การคัดเลือก
การคัดเลือก.
ตามกฎของสมาพันธ์จะมีทีมเข้าร่วมแข่งขันสูงสุด 16 ทีม ในรายการแข่งขันของสมาพันธ์ซึ่งจะคัดเลือกดังนี้
ทีมที่ผ่านการคัดเลือก.
"* ขอถอนตัวออกจากการแข่งขัน"
รอบคัดเลือกโซน.
มีเพียงการแข่งขันรอบคัดเลือกโซนเอเชียกลางเท่านั้นที่จัดการแข่งขันขึ้นโดยมีทีมชาติศรีลังกาและทีมชาติอุซเบกิสถานที่เข้าร่วมแข่งขัน ทีมชาติศรีลังกาเป็นทีมที่ผ่านเข้ารอบคัดเลือกสำหรับวอลเลย์บอลชายชิงแชมป์เอเชีย เดิมทีมชาติศรีลังกาผ่านการคัดเลือกแต่ถอนตัวเนื่องจากผู้เล่นมีผลตรวจโควิด-19 เป็นบวก ทำให้ทีมชาติอุซเบกิสถาน้เข้าแข่งขันแทนทีมชาติศรีลังกาในเดือนสิงหาคม ค.ศ. 2021
การแบ่งกลุ่ม.
การจับสลากแบ่งกลุ่มทีมวางจะได้รับการจัดวางให้อยู่ในแถวแรกและแถวที่ 2 โดยใช้วิธีสลับฟันปลาจากอันดับการแข่งขันครั้งที่แล้ว สมาพันธ์สงวนสิทธิ์ให้เจ้าภาพอยู่ในกลุ่มเอโดยไม่คำนึงถึงอันดับการแข่งขันครั้งที่แล้ว ส่วนทีมที่ไม่ได้เป็นทีมวางจะทำการจับฉลากที่กรุงเทพมหานคร ประเทศไทย ในวันที่ 16 กรกฎาคม ค.ศ. 2021 โดยตัวเลขในวงเล็บเป็นลำดับจากการแข่งขันครั้งที่แล้ว ยกเว้นเจ้าภาพอันดับที่ 3
"*  อุซเบกิสถาน เข้าแข่งขันแทน  ศรีลังกา ที่ขอถอนตัวออกการแข่งขันในเดือนสิงหาคม 2021 หลังจากการจับสลากแบ่งกลุ่ม
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
วัดพระธาตุห้าดวง

วัดพระธาตุห้าดวง หรือ เวียงเจดีย์ห้าหลัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลี้ อำเภอลี้ จังหวัดลำพูน สันนิษฐานว่าที่ตั้งวัดเป็นบริเวณเวียงเก่าลี้ เพราะมีซากกำแพงและคูเมืองตั้งเป็นแถว
จากข้อมูลรายงานทะเบียนวัดจังหวัดลำพูน ระบุว่าวัดพระธาตุห้าดวงตั้งเมื่อวันที่ 18 กันยายน พ.ศ. 2518 ได้รับพระราชทานวิสุงคามสีมาเมื่อวันที่ 12 มกราคม พ.ศ 2549 ตามตำนานเล่าว่า พระนางจามเทวี กษัตริย์ครองเมืองหริภุญชัย ได้ยินข่าวจากราษฎรเมืองลี้ว่ามีดวงแก้ว 5 ดวง ปรากฏให้เห็นอยู่บ่อยครั้ง จึงได้เสด็จมาดูด้วยพระองค์เอง พอเวลาค่ำคืน ได้ทอดพระเนตรเห็นแสงสว่างจากดวงแก้วทั้ง 5 ดวง ลอยอยู่บนกองดิน 5 กอง จึงได้สอบถามความเป็นมาก็ทราบว่า คือพระเมโตธาตุ (น้ำไคลมือ) ขององค์สมเด็จพระสัมมาสัมพุทธเจ้าที่เคยล้างพระหัตถ์ และน้ำก็ไหลผ่านปลายนิ้วทั้ง 5 ลงพื้นดิน พระนางจามเทวีจึงเกิดศรัทธาสร้างพระธาตุเจดีย์ครอบกองดินทั้ง 5 กองไว้ ซึ่งในวันที่ 20 เมษายนของทุกปีจะมีประเพณีสรงน้ำพระธาตุห้าดวง สมัยพระเจ้าสามฝั่งแกน เจ้าผู้ครองนครเชียงใหม่องค์ที่ 8 แห่งราชวงศ์เม็งราย ได้อาราธนาพระมหารัตนรังสี แห่งสำนักวัดสวนดอกเชียงใหม่ มาทำการบูรณะปฏิสังขรณ์วัดพระธาตุห้าดวง ลุถึงสมัยพระเมืองแก้ว ผู้ครองนครเชียงใหม่องค์ที่ 11 แห่งราชวงศ์เม็งราย ได้จัดให้มีประเพณีสรงน้ำ พระธาตุเวียงเจดีย์ห้าหลัง (พระธาตุห้าดวง) ในวันเดือน 8 เหนือขึ้น 7 ค่ำ เป็นประจำทุกปี (ปัจจุบันกำหนดเอาวันที่ 20 เมษายนของทุกปี เป็นวันประเพณีสรงน้ำพระธาตุห้าดวง)
ในระหว่าง พ.ศ. 2364–2368 เจ้าหลวงเศรษฐีคำฝั้น เป็นผู้ครองนครลำพูน ท่านได้ทำการบูรณซ่อมแซมองค์พระธา่ตุจนสำเร็จลุล่วงไปด้วยดี
หลังจากนั้นก็ได้มีพระครูบา 6 รูป ได้มาปฏิบัติธรรมบำเพ็ญภาวนาและดูแลรักษารวมถึงบูรณะปฏิสังขรณ์วัดพระธาตุห้าดวง มีนามคือ ครูบากิตติ ครูบามหาสมณะ ครูบามหามังคลาจารย์ ครูบามหาสวามี ครูบามหาเตจา และครูบาจะวรรณะ ปัญญา ซึ่งหลวงปู่พระครูบาวงศ์ท่านได้สร้างพระรูปเหมือนทั้ง 6 ครูบา ประดิษฐานไว้ในวิหารเก้าครูบา อีก 3 ท่านที่ยังไม่ได้กล่าวถึง คือ ครูบาศรีวิชัย ครูบาอภิชัยขาวปี และครูบาชัยยะวงศาพัฒนา จนกระทั่งถึง พ.ศ. 2468 พระครูบาเจ้าศรีวิชัย ได้มาบูรณะพระธาตุทั้ง 5 องค์จนสำเร็จ แล้วได้ทำการฉลองสมโภชองค์พระธาตุ จากนั้นวัดพระธาตุห้าดวงก็ขาดพระภิกษุที่จะมาดูแลและทำการบูรณะ ทำให้วัดพระธาตุห้าดวงจำต้องร้างอีกวาระหนึ่ง ต่อมาได้มีพระอธิการนุช ธมมวโร ได้มาประจำอยู่ ณ วัดพระธาตุห้าดวงแห่งนี้ จนได้ยกฐานะวัดร้างเป็นวัดมีพระสงฆ์เมื่อวันที่ 18 กันยายน พ.ศ. 2518 ชาวบ้านเรียกว่า วัดดอยเวียง
คารีน เจ้าหญิงแห่งซัคเซิน-โคบวร์คและโกทา

คารีน เจ้าหญิงแห่งซัคเซิน-โคบวร์คและโกทา  (พระนามเดิม:คารีน ดาเบลชไตน์) ประสูติเมื่อวันที่ 16 กรกฎาคม 2489 เป็นธิดาใน อดอล์ฟ วิลเฮ็ล์ม ดาเบลชไตน์ และ เออร์มา มากาเร็ต เซลเซ็น โดยเธอได้เข้าพิธีเสกสมรสกับ อันเดรียส เจ้าชายแห่งซัคเซิน-โคบวร์คและโกทา เมื่อวันที่ เมื่อวันที่ 31 กรกฎาคม 2514 ใน ฮัมบวร์ค ซึ่งการเสกสมรสดังกล่าวนั้น เธอจะมิได้รับพระอิสริยยศใดๆ เนื่องจากเป็นการเสกสมรสที่ต่างฐานันดร ถึงกระนั้น พระบุตรมี่ประสูติมา สามารถดำรงพระยศและสืบทอดตำแหน่งใดๆก็ตามได้ ทั้ง 2 มีพระบุตร 3 พระองค์คือ
ในปี 2539 เธอได้รับการอนุญาตให้ดำรงสถานะ เจ้าหญิงรัชทายาทแห่งซัคเซิน-โคบวร์คและโกทา พระชายา ได้ พร้อมฐานันดร ไฮเนส และในปี 2541 รับการสถานาเป็น เจ้าหญิงพระชายาในเจ้าชายพระประมุขแห่งซัคเซิน-โคบวร์คและโกทา 
พระองค์ สิ้นพระชนม์เมื่อวันที่ 11 พฤศจิกายน พ.ศ. 2566 สิริพระชันษา 77 ปี
วอลเลย์บอลหญิงชิงแชมป์เอเชีย 2021

วอลเลย์บอลหญิงชิงแชมป์เอเชีย 2021  จะเป็นการแข่งขันครั้งที่ 21 ของวอลเลย์บอลหญิงชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่ประเทศฟิลิปปินส์ การแข่งขันนี้ยังเป็นส่วนหนึ่งของการคัดเลือกตัวแทนทวีปเอเชียเข้าแข่งขันวอลเลย์บอลหญิงชิงแชมป์โลก 2022 โดยทีมชนะเลิศและทีมรองชนะเลิศจะผ่านเข้าสู่การคัดเลือก
เดิมกำหนดจะจัดขึ้นวันที่ 29 สิงหาคม – 5 กันยายน ค.ศ. 2021 และการแข่งขันได้ถูกเลื่อนออกไปเป็นวันที่ 15–22 พฤษภาคม ค.ศ. 2022 เนื่องจากจำนวนผู้ป่วยโควิด-19 ที่เพิ่มขึ้นท่ามกลางการระบาดทั่วของโควิด-19 และต่อมาสมาพันธ์ได้ประกาศปฏิทินการแข่งขันประจำปี 2022 แต่การแข่งขันรายการนี้ไม่ได้อยู่ในปฏิทินการแข่งขัน เนื่องจากได้ยกเลิกไปก่อนหน้านั้นแล้ว
การคัดเลือก.
ตามกฎของสมาพันธ์จะมีทีมเข้าร่วมแข่งขันสูงสุด 16 ทีม ในรายการแข่งขันของสมาพันธ์ซึ่งจะคัดเลือกดังนี้
<templatestyles src="การอ้างอิง/styles.css"/>^1 จีนขอถอนตัวเนื่องจากการแข่งขันชิงแชมป์เอเชียและกีฬาแห่งชาติจีนจัดขึ้นพร้อมกัน
<templatestyles src="การอ้างอิง/styles.css"/>^2 อินเดีย ญี่ปุ่น เกาหลีใต้ และเนปาลขอถอนตัวเนื่องจากปัญหาการระบาดทั่วของโควิด-19
การแบ่งกลุ่ม.
การจับสลากแบ่งกลุ่มทีมวางจะได้รับการจัดวางให้อยู่ในแถวแรกและแถวที่ 2 โดยใช้วิธีสลับฟันปลาจากอันดับการแข่งขันครั้งที่แล้ว สมาพันธ์สงวนสิทธิ์ให้เจ้าภาพอยู่ในกลุ่มเอโดยไม่ต้องคำนึงถึงอันดับการแข่งขันครั้งที่แล้ว ส่วนทีมที่ไม่ได้เป็นทีมวางจะทำการจับฉลากในแถวที่เหลือ แต่ละกลุ่มจะมีทีมจากสมาคมโซนเดียวกันได้ไม่เกิน 3 ทีม การจับฉลากจัดขึ้นเมื่อวันที่ 16 กรกฎาคม ค.ศ. 2021 ที่กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันครั้งที่แล้ว ทีมที่ไม่ได้เข้าร่วมจะแสดงเครื่องหมาย (–)
เมโมเรีย

เมโมเรีย เป็นภาพยนตร์ดรามาที่ร่วมผลิตระหว่างประเทศ กำกับและเขียนโดย อภิชาติพงศ์ วีระเศรษฐกุล นำแสดงโดย ทิลดา สวินตัน, เอลกิน ดิอัซ, ฌาน บีลาบา, ฮวน ปาโบล อูร์เรโก, ดานิเอล ฆิเมเนซ กาโช
มีการฉายรอบปฐมทัศน์ที่เทศกาลภาพยนตร์กาน 2021 เมื่อวันที่ 15 กรกฎาคม 2021
โครงเรื่อง.
ปีเตอร์ แบรดชอว์ จาก"เดอะการ์เดียน" ให้คะแนนห้าดาวและบรรยายโครงเรื่อง "เมโมเรีย" ว่า "สวินตันรับบทเป็นเจสซิกา หญิงสาวชาวอังกฤษที่อาศัยอยู่ที่เมเดยิน ทำธุรกิจขายดอกไม้ในตลาด เธออยู่ในโบโกตาเพื่อเยี่ยมคาเรน น้องสาวของเธอและฮวน สามีของเธอ เพราะชาวกะเหรี่ยงป่วยในโรงพยาบาลด้วยอาการหายใจลำบากอย่างลึกลับ ในคืนหนึ่ง เจสซิก้าตื่นขึ้นมาจากเพราะเสียงดังแปลก ๆ หรือโซนิกบูม เกิดอะไรขึ้นกันนะ?”
การสร้าง.
เดือนมีนาคม 2018 มีการประกาศว่า ทิลดา สวินตันจะเข้าร่วมเป็นนักแสดงของภาพยนตร์ที่อภิชาติพงศ์ วีระเศรษฐกุลกำกับและเขียนเรื่องนี้ ต่อมา ในเดือนสิงหาคม 2019 ฌาน บีลาบา, ดานิเอล ฆิเมเนซ กาโช, ฮวน ปาโบล อูร์เรโก, และเอลกิน ดิอัซ เข้าร่วมเป็นนักแสดง
การถ่ายทำเริ่มต้นเมื่อเดือนสิงหาคม 2019 ในประเทศโคลอมเบีย
การฉาย.
ในเดือนพฤศจิกายน 2019 นีออนได้รับสิทธิเป็นผู้จัดจำหน่ายภาพยนตร์ และมีการฉายรอบปฐมทัศน์ที่เทศกาลภาพยนตร์กาน เมื่อวันที่ 15 กรกฎาคม 2021
ประเทศแอลจีเรียในพาราลิมปิกฤดูร้อน 2020

ประเทศแอลจีเรีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศแอลจีเรียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 42 คน เข้าร่วมการแข่งขันใน 3 ชนิดกีฬา
ทีมพาราลิมปิกผู้ลี้ภัยในพาราลิมปิกฤดูร้อน 2020

ทีมนักกีฬาผู้ลี้ภัย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 ทีมนักกีฬาผู้ลี้ภัยได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 6 คน เข้าร่วมการแข่งขันใน 4 ชนิดกีฬา
นักกีฬาคณะกรรมการพาราลิมปิกรัสเซียในพาราลิมปิกฤดูร้อน 2020

นักกีฬารัสเซีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกรัสเซียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 181 คน เข้าร่วมการแข่งขันใน 9 ชนิดกีฬา
ประเทศไทยในพาราลิมปิกฤดูร้อน 2020

ประเทศไทย เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศไทยได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 77 คน แบ่งเป็น ชาย 51 คน คนปกติ 3 คน ผู้รักษาประตูฟุตบอล 2 คน และ ไกด์รันเนอร์ 1 คน และนักกีฬาหญิง 26 คน จาก 14 ชนิดกีฬา ประกอบด้วย ยิงธนู, วีลแชร์ฟันดาบ, ยกน้ำหนัก, ว่ายน้ำ, เทเบิลเทนนิส, กรีฑา (ลู่-ลาน,วีลแชร์เรซซิ่ง), จักรยาน, ยิงปืน, วีลแชร์เทนนิส, บอคเซีย, ฟุตบอล 5 คน, ยูโด รวมถึงแบดมินตัน และเทควันโด 2 ชนิดกีฬาใหม่ที่เพิ่งบรรจุให้มีการแข่งขันเป็นครั้งแรก
กรีฑา.
<templatestyles src="Col-begin/styles.css"/>
ฟุตบอล 5 คน.
่ทีมชาติไทยผ่านเข้ารอบเข้ามาแข่งขันในพาราลิมปิกฤดูร้อนเป็นครั้งแรก ภายหลังที่ทีมชาติอิหร่านถอนตัวจากการแข่งขัน
วีลแชร์เทนนิส.
Thailand qualified three players entries for wheelchair tennis. Two of them qualified by world ranking, while the other qualified by received the bipartite commision invitation allocation quotas.
สหรัฐในพาราลิมปิกฤดูร้อน 2020

ประเทศสหรัฐ จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศสหรัฐได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 174 คน เข้าร่วมการแข่งขันใน 10 ชนิดกีฬา
ประเทศญี่ปุ่นในพาราลิมปิกฤดูร้อน 2020

ประเทศญี่ปุ่น เป็นเจ้าภาพจัดการแข่งขันและส่งนักกีฬาเข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศญี่ปุ่นได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 37 คน เข้าร่วมการแข่งขันใน 10 ชนิดกีฬา
ประเทศจีนในพาราลิมปิกฤดูร้อน 2020

ประเทศจีน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศจีนได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 230 คน เข้าร่วมการแข่งขันใน 9 ชนิดกีฬา
ประเทศเบลเยียมในพาราลิมปิกฤดูร้อน 2020

ประเทศเบลเยียม จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเบลเยียมได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 19 คน เข้าร่วมการแข่งขันใน 7 ชนิดกีฬา
กีฬาเทนนิสในโอลิมปิกฤดูร้อน 2020 – บุคคลหญิง

การแข่งขันกีฬาเทนนิสในโอลิมปิกฤดูร้อน 2020 – บุคคลหญิง เป็น 1 ใน 5 รายการแข่งขันเทนนิสที่โตเกียว ประเทศญี่ปุ่น จะจัดขึ้นระหว่างวันที่ 24-31 กรกฎาคม พ.ศ. 2564 ที่สนามกีฬาในร่มอาริอาเกะ ครั้งนี้จัดการแข่งขันกีฬาเทนนิสในโอลิมปิกเป็นครั้งที่ 14 ในโอลิมปิกฤดูร้อน จะมีนักกีฬาเข้าร่วมแข่งขัน 64 คน จาก 35 ประเทศโดยประมาณ
ภูมิหลัง.
นี่จะเป็นการแข่งขันเทนนิสหญิงเดี่ยวครั้งที่ 16 (เหรียญ) รายการนี้จัดขึ้นในโอลิมปิกฤดูร้อนทุกครั้งที่บรรจุการแข่งขันเทนนิส ตั้งแต่ปี ค.ศ. 1908 ไม่มีจัดแข่งขันระหว่างปี ค.ศ. 1928-1984 แม้ว่าจะจัดเป็นกีฬาสาธิตขึ้นในปี ค.ศ. 1968 และ 1984
รูปแบบการแข่งขัน.
การแข่งขันเป็นการแข่งขันแบบแพ้คัดออกครั้งเดียวร่วมกับการแข่งขันชิงเหรียญทองแดง การแข่งขันใช้เซตที่ดีที่สุดของ 3 เซต ไทเบรกจะเล่นในทุกเซตที่มีคะแนนถึง 6-6 รวมถึงเซตสุดท้ายของแมตช์
ปฏิทินการแข่งขัน.
<templatestyles src="Olympic schedule legend/styles.css"/>
เจ้าชายนางาฮิซะ คิตาชิรากาวะโนะมิยะ

เจ้าชายนางาฮิซะ คิตาชิรากาวะโนะมิยะ (; โรมาจิ: "Kitashirakawa-no-miya Nagahisa-ō"; 19 กุมภาพันธ์ พ.ศ. 2453 – 4 กันยายน พ.ศ. 2483) เป็นโอเกะและเป็นมิยะแห่งคิตาชิรากาวะ เป็นพระราชนัดดาในจักรพรรดิเมจิ และเป็นทหารแห่งกองทัพบกจักรวรรดิญี่ปุ่น
พระประวัติ.
เจ้าชายนางาฮิซะเป็นพระโอรสของเจ้าชายนารูฮิซะ คิตาชิรากาวะโนะมิยะ  ประสูติแต่เจ้าหญิงฟูซาโกะ พระชายาฯ  พระราชธิดาในจักรพรรดิเมจิ มีพระขนิษฐาร่วมพระชนกชนนีอีกสามพระองค์คือ เจ้าหญิงมิเอโกะ เจ้าหญิงซาวาโกะ และเจ้าหญิงทาเอโกะ หลังการสิ้นพระชนม์ของเจ้าชายนารูฮิซะด้วยอุบัติเหตุทางรถยนต์ใน พ.ศ. 2466 เจ้าชายนางาฮิซะจึงขึ้นดำรงตำแหน่งมิยะแห่งคิตาชิรากาวะสืบต่อมา
เจ้าชายนางาฮิซะเสกสมรสกับซาจิโกะ โทกูงาวะ (25 เมษายน พ.ศ. 2459 – 21 มกราคม พ.ศ. 2558) ธิดาของบารอนโยชิกุนิ โทกูงาวะ  เมื่อวันที่ 25 เมษายน พ.ศ. 2478 มีบุตรด้วยกันสองคน คือ
ในช่วงที่สหรัฐยึดครองญี่ปุ่นหลังสิ้นสงครามโลกครั้งที่สอง มีการยกเลิกระบอบคาโซกุและถอดบางราชสกุลเป็นสามัญชนเมื่อวันที่ 14 ตุลาคม พ.ศ. 2490 ราชสกุลคิตาชิรากาวะจึงมีสถานะเป็นสามัญชนมาแต่นั้น
การทำงาน.
เจ้าชายนางาฮิซะทรงสำเร็จการศึกษาจากโรงเรียนทหารบกญี่ปุ่นรุ่นที่ 43 เมื่อ พ.ศ. 2474 ได้รับยศ "ร้อยตรี" ในเหล่าปืนใหญ่ แล้วเลื่อนเป็น "ร้อยโท" เมื่อ พ.ศ. 2479 และร้อยเอกหลังสำเร็จการศึกษาจากโรงเรียนเสนาธิการทหารบกใน พ.ศ. 2482
เมื่อเกิดสงครามจีน–ญี่ปุ่นครั้งที่สอง เจ้าชายนางาฮิซะสังกัดกองทัพภาคจีนเหนือ และสิ้นพระชนม์จากอุบัติเหตุเครื่องบินพระที่นั่งตกเมื่อวันที่ 4 กันยายน พ.ศ. 2483 ถือเป็นสมาชิกพระราชวงศ์ญี่ปุ่นพระองค์แรกที่สิ้นพระชนม์ในสงครามโลกครั้งที่สอง หลังการสิ้นพระชนม์ ได้รับการเลื่อนยศเป็น "พันตรี" และได้รับเครื่องราชอิสริยาภรณ์อันสูงส่งยิ่งดอกเบญจมาศเป็นบำเหน็จ
เดวิด บาสซุกกี

เดวิด เบรนต์ บาสซุกกี (เกิด 20 มกราคม พ.ศ. 2506) หรือในนามผู้ใช้โรบล็อกซ์ "builderman" เป็นผู้ประกอบการ วิศวกรและนักประดิษฐ์ชาวอเมริกันที่เกิดในแคนาดา เขาเป็นที่รู้จักในฐานะผู้ร่วมก่อตั้งและเป็นผู้บริหารสูงสุดของโรบล็อกซ์คอร์ปอเรชั่น ก่อนหน้านี้เขาได้ร่วมก่อตั้งและได้ดำรงตำแหน่งเป็นผู้บริหารสูงสุดของ Knowledge Revolution ซึ่ง MSC Software เข้าซื้อกิจการในเดือนธันวาคม พ.ศ. 2541
ชีวิตในวัยเด็ก.
บาสซุกกี เกิดเมื่อวันที่ 20 มกราคม พ.ศ. 2506 ที่วินนิเพก รัฐแมนิโทบา ประเทศแคนาดา จากเฮเลนกับพอล บาสซุกกี ซึ่งทั้งสองพบกันที่มหาวิทยาลัยซัสแคตเชวันก่อนย้ายไปยังแคนาดาตะวันออกและสหรัฐ พ่อแม่ของบาสซุกกีสืบเชื้อสายจากผู้อพยพชาวยูเครนที่ตั้งถิ่นฐานในรัฐซัสแคตเชวัน เขาเติบโตที่อีเดนแพรรี รัฐมินนิโซตา ตอนวัยเด็ก เขาสนใจเกี่ยวกับจักรยานวิบาก รถโกคาร์ท และนิยายวิทยาศาสตร์ เขาเข้าเรียนที่โรงเรียนมัธยมอีเดนแพรรี อีเดนแพรรี รัฐมินนิโซตา ซึ่งเขาเป็นกัปตันทีมตอบคำถามทางทีวีโรงเรียนมัธยมศึกษาตอนปลาย ต่อมาเขาได้เป็นเจ้าภาพจัดรายการแสดงพูดวิทยุให้กับ KSCO วิทยุซานตาครูซ ตั้งแต่เดือนกุมภาพันธ์ถึงกรกฎาคม พ.ศ. 2546
บาสซุกกี ได้ศึกษาต่อในด้านวิศวกรรมและวิทยาศาสตร์คอมพิวเตอร์ที่มหาวิทยาลัยสแตนฟอร์ด เขาจบการศึกษาในปี พ.ศ. 2528 เป็นนักวิชาการให้กับบริษัทเจเนรัลมอเตอร์ ในสาขาวิศวกรรมไฟฟ้า
อาชีพ.
การปฏิวัติความรู้.
ในช่วงปลายปี พ.ศ. 2523 บาสซุกกี กับพี่ชายของเขา เกร็ก บาสซุกกี ได้ร่วมกันก่อตั้งบริษัท Knowledge Revolution และได้พัฒนาแบบจำลองที่เรียกว่า "อินเตอร์แอคทีฟิสิกส์" ซึ่งได้ออกแบบให้เป็นอาหารเสริมเพื่อจะช่วยในการศึกษาการทดลองทางฟิสิกส์ 2 มิติได้
ในช่วงต้นคริสต์ทศวรรษ 1990 Knowledge Revolution ได้เปิดตัวซอฟต์แวร์การออกแบบจำลองการทำงานเครื่องกล จากผลติดตามของ อินเตอร์แอคทีฟิสิกส์
MSC ซอฟต์แวร์และการลงทุน.
ในเดือนธันวาคม พ.ศ. 2541 บริษัท Knowledge Revolution ถูกซื้อกิจการโดยบริษัทซอฟต์แวร์ MSC Software ในราคา 20 ล้านดอลลาร์สหรัฐ
ต่อมา บาสซุกกี ได้รับการแต่งตั้งให้เป็นรองประธานและผู้จัดการทั่วไปของบริษัท MSC Software ตั้งแต่ปี พ.ศ. 2543 ถึง พ.ศ. 2545 หลังจากนั้นเขาได้ออกจากบริษัท MSC Software และไปก่อตั้งบริษัท Baszucki & Associates ซึ่งเป็นบริษัทด้านการลงทุน ตั้งแต่ปี พ.ศ. 2546 ถึง พ.ศ. 2547 ขณะที่เขายังเป็นนักลงทุน เขาได้ให้เงินทุนแก่ Friendster ซึ่งเป็นบริการเครือข่ายสังคมออนไลน์
โรบล็อกซ์.
ในปี พ.ศ. 2547 บาสซุกกี พร้อมกับเอริค แคสเซล ที่ทำงานเป็นรองประธานฝ่ายวิศวกรรมสำหรับ อินเตอร์แอคทีฟิสิกส์ เริ่มทำงานในต้นแบบแรกของโรบล็อกซ์ ภายใต้ชื่อในการทำงานว่า "DynaBlocks" ต่อมาเปลี่ยนชื่อเป็น "โรบล็อกซ์" เว็บไซต์เปิดตัวอย่างเป็นทางการในปี พ.ศ. 2549 
ในเดือนมิถุนายน พ.ศ. 2559 บาสซุกกี ให้สัมภาษณ์กับ Forbes ระบุว่าแนวคิดสำหรับ โรบล็อกซ์ นั้นได้รับแรงบันดาลใจจากความสำเร็จของซอฟต์แวร์ อินเตอร์แอคทีฟิสิกส์ และจำลองการทำงานเครื่องกล ของเขาโดยเฉพาะในหมู่นักเรียนรุ่นเยาว์
บาสซุกกี ถือหุ้นประมาณ 13% ในโรบล็อกซ์คอร์ปอเรชั่น ซึ่งเป็นบริษัทที่เป็นเจ้าของ โรบล็อกซ์ เป็นเงินเดิมพันที่คาดว่าจะมีมูลค่าประมาณ 470 ล้านดอลลาร์สหรัฐในปี พ.ศ. 2563
ชีวิตส่วนตัว.
บาสซุกกี อาศัยอยู่ในบริเวณอ่าวซานฟรานซิสโกพร้อมกับภรรยาของเขาและนักประพันธ์ แจน เอลลิสัน และลูกอีกสี่คน
วัดยม (อำเภอบางปะอิน)

วัดยม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดยม อำเภอบางปะอิน จังหวัดพระนครศรีอยุธยา มีที่ดินเนื้อที่ 25 ไร่ โฉนดเลขที่ 15512 ทิศเหนือ ติดต่อกับคลองวัว ทิศตะวันออก ติดต่อกับแม่น้ำเจ้าพระยา
วัดยมสร้างขึ้นเป็นวัดนับตั้งแต่สมัยอยุธยาประมาณ พ.ศ. 2195 ได้รับพระราชทานวิสุงคามสีมาเมื่อ พ.ศ. 2200 ได้รับพระราชทานสุงคามสีมาครั้งหลัง เมื่อวันที่ 10 กรกฎาคม พ.ศ. 2504
อาคารเสนาสนะ ได้แก่ ศาลาการเปรียญเป็นอาคารคอนกรีตทรงไทยโบราณ สร้างเมื่อ พ.ศ. 2522 หอสวดมนต์เป็นอาคารทรงไทยโบราณ สร้างเมื่อ พ.ศ. 2514 กุฏิสงฆ์ จำนวน 9 หลัง โครงสร้างเป็นอาคารม่าวนมากเป็นไม้สัก วัดยมมีโรงเรียนพระปริยัติธรรมสำหรับพระภิกษุสามเณร เริ่มตั้งแต่ พ.ศ. 2468 นอกจากนี้ยังมีโรงเรียนประถมศึกษาและห้องสมุดประชาชน
วัดจอมทอง (จังหวัดนครศรีธรรมราช)

วัดจอมทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิชล อำเภอสิชล จังหวัดนครศรีธรรมราช
ประวัติ.
วัดจอมทองตั้งวัดเมื่อ พ.ศ. 2225 มีร่องรอยเนินโบราณสถานอยู่กลางวัด ซึ่งเกี่ยวกับศาสนาพราหมณ์และศิลปวัตถุที่เกี่ยวข้องกับศาสนาพุทธ โดยเมื่อ พ.ศ. 2525 โครงการโบราณคดีประเทศไทย (ภาคใต้) กองโบราณคดีได้สำรวจพบว่าวัดจอมทองซึ่งตั้งอยู่ริมคลองท่าเรือรีมีร่องรอยเนินโบราณสถานสูงประมาณ 1 เมตร อยู่กลางวัด แต่ได้ถูกทำลายไปเมื่อราว 30 ปีก่อนการสำรวจ พระวิษณุ พระพรหม พระพุทธรูปและพระพิมพ์จำนวนมาก รวมทั้งชิ้นส่วนสถาปัตยกรรมซึ่งทำจากหินปูน
โบราณวัตถุ.
โบราณวัตถุสำคัญที่พบ ได้แก่ พระวิษณุศิลา สูง 67.5 เซนติเมตร อายุประมาณครึ่งหลังพุทธศตวรรษที่ 13 ลักษณะบั้นพระองค์เล็กพระโสณีผายพระเพลาใหญ่พระกรทั้ง 4 ข้างสลักแยกออกจากพระวรกายทรงยืนอยู่บนฐานที่มีเดือยและสวมกีรีฎมกุฏทรงเตี้ยทรงพระภูษาโจงยาวครอบข้อพระบาทและขมวดเป็นปมอยู่ใต้พระนาภี ไม่มีผ้าคาดพระโสณี ปัจจุบันเก็บรักษาไว้ที่พิพิธภัณฑสถานแห่งชาติ ศรีธรรมราช 
ธรณีประตูเป็นแผ่นหินปูนพบจำนวนหลายแผ่นลักษณะเป็นรูปสี่เหลี่ยมผืนผ้า มีรูสำหรับสวมเดือยกรอบประตูและมีรอยสลักลงไปให้กลมแต่ไม่ทะลุ ทั้งนี้คงจะใช้สำหรับสวมเดือยของบานประตูที่เป็นเครื่องไม้ ส่วนใหญ่มีสภาพชำรุดมีอยู่ชิ้นหนึ่งที่มีอักษรปัลลวะรุ่นเดียวกันกับทีพ่บในศิลาจารึกหุบเขาช่องคอย อำเภอร่อนพิบูลย์ จังหวัดนครศรีธรรมราช ซึ่งมีอายุอยู่ในระหว่างพุทธศตวรรษที่ 11–12 ปรากฏอยู่ด้วยอย่างไรก็ดี ศาสตราจารย์โอคอนเนอร์กำหนดอายุตัวอักษรว่าอยู่ในราวครึ่งหลังพุทธศตวรรษที่ 12–13 จึงอาจกล่าวได้ว่าโบราณสถานแห่งนี้มีอายุในราวพุทธศตวรรษที่ 12 ขึ้นไป ปัจจุบันธรณีประตูชิ้นนี้ถูกเคลื่อนย้ายไปวางไว้ในบริเวณวัดประทุมทายการาม อำเภอสิชล 
กรอบประตูเป็นแผ่นหินปูนที่ได้รับการตกแต่งให้เรียบทั้ง 2 หน้าลักษณะเป็นแผ่นยาวและมีเดือยที่ปลายทั้ง 2 ข้าง แผ่นหินนี้คงจะเป็นกรอบประตูซึ่งเป็นส่วนค้ำยันหรือวางในแนวดิ่งเดือยนั้นคงใช้สำหรับสวมลงไปในรูของธรณีประตู วัดขนาดชิ้นที่สมบูรณ์มีความกว้าง 38 เซนติเมตรหนา 9 เซนติเมตร ยาว 159 เซนติเมตร (หากรวมเดือยยาว 167 เซนติเมตร) แผ่นหินรูปวงกลมพบจำนวน 2 แผ่นทำจากหินปูนตกแต่งเรียบทั้ง 2 หน้าขนาดเท่ากัน คือ หนา 9 เซนติเมตร เส้นผ่าศูนย์กลาง 92 เซนติเมตร แผ่นหนึ่งมีร่องรอยสลักซึ่งยากแก่การศึกษาว่าจะเป็นสวดลายหรืออักษร 
พระพุทธรูปประทับยืนสำริดสูง 20.3 เซนติเมตร ศิลปะทักษิณที่สร้างขึ้นภายใต้อิทธิพลของศิลปะอินเดียทางภาคตะวันออกเฉียงใต้โดยเฉพาะจากเมืองนาคปัฎฎินัมซึ่งเป็นศูนย์กลางของพุทธศาสนาที่กษัตริย์แห่งราชวงศ์โจฬะทรงอุปถัมภ์อายุระหว่างพุทธศตวรรษที่ 17–18 ปัจจุบันเก็บรักษาอยู่ที่พิพิธภัณฑสถานแห่งชาติ นครศรีธรรมราช
วัดดอนทอง (จังหวัดนครปฐม)

วัดดอนทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม ปัจจุบันพระอธิการเอกชัย อิสฺสโร เป็นเจ้าอาวาส
วัดดอนทองเป็นวัดป่าสาขาวัดหนองป่าพง จังหวัดอุบลราชธานี สาขาที่ 200 จากคำบอกเล่าของพระอาจารย์เอกชัย อิสฺสโร เจ้าอาวาสและผู้ก่อตั้งวัด เล่าว่า ก่อนบวช พระอาจารย์เอกชัย ได้ศึกษาธรรมะกับครูบาอาจารย์ไปหลายวัด หลายสถานที่ โดยเฉพาะสายวัดป่าในภาคอีสาน เมื่อมาพบวัดหนองป่าพง มีหลวงปู่ชา สุภัทโท เป็นเจ้าอาวาสในขณะนั้น จึงเกิดความศรัทธา ตัดสินใจลาออกจากราชการเพื่อศึกษาทางธรรมอย่างเต็มที่ โดยเป็นผ้าขาวอยู่ที่วัดหนองป่าพงประมาณ 1 ปี จึงได้รับการบวชเป็นพระภิกษุจนได้ 5 พรรษา
หลวงพ่อเลี่ยม ฐิตธัมโม ได้อนุญาตให้พระอาจารย์เอกชัยออกธุดงค์ ก่อนออกธุดงค์ หลวงพ่อเลี่ยมก็ได้ปรารภว่า หากมีสาขาทางนครปฐมก็ดีเหมือนกัน จะได้เป็นที่พักของพระป่าที่ผ่านไปทางกรุงเทพและภาคใต้และองค์พระปฐมเจดีย์ก็เป็นสถานที่สำคัญต่อพระพุทธศาสนาด้วย ต่อมาได้มีโยมศรัทธากลุ่มหนึ่งประทับใจและศรัทธาในพระอาจารย์เอกชัย ประกอบกับหมู่บ้านดอนทองยังไม่มีวัดประจำหมู่บ้าน โยมจึงได้นิมนต์ท่านไว้และช่วยกันหาที่ให้สร้างวัด โดยได้ซื้อที่จำนวน 6 ไร่ 2 งาน ต่อจากนั้นก็ถมดิน ปลูกต้นไม้ สร้างเสนาสนะเพิ่มเติม จากนั้นผู้ศรัทธาได้ซื้อที่ดินขยายอีก 8 ไร่ 1 งานเศษ พ.ศ. 2549 ซื้อที่ดินขยายเพิ่มอีก 16 ไร่เศษ ได้ขุดดินในพื้นที่มาถมดินเพื่อขยายพื้นที่ปลูกต้นไม้และสร้างเสนาสนะ
วัดดอนทองได้รับอนุญาตตั้งวัดเมื่อวันที่ 10 พฤศจิกายน พ.ศ. 2542 ได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554 ศาสนสถานที่เป็นจุดเด่นของวัดดอนทอง คือ อุโบสถ รูปทรงองค์พระปฐมเจดีย์ สร้างเมื่อ พ.ศ. 2550
วัดนครชื่นชุ่ม

วัดนครชื่นชุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระทุ่มล้ม อำเภอสามพราน จังหวัดนครปฐม
วัดนครชื่นชุ่มประกาศตั้งวัดเมื่อวันที่ 5 มีนาคม พ.ศ. 2475 ในแผ่นดินพระบาทสมเด็จพระปกเกล้าเจ้าอยู่หัว สร้างโดยตระกูลกรรณสูต ซึ่งได้กล่าวไว้ว่าภายหลังที่ นายอากร ฮะหยง ซึ่งเป็นน้องชายของพระยาสุนทรบุรีศรีพิไชยสงคราม (อี้ กรรณสูต) ได้ถึงแก่อนิจกรรม ต่อมาอีกไม่นาน นางชุ่มภรรยาของท่านก็ถึงแก่กรรมบุตรแลหลานจึงได้นำเงินที่ได้รับบริจาคในงานครั้งนี้มาสร้างวัดเพื่อเป็นอนุสรณ์สถานแห่งบรรพบุรุษทั้งสอง ตั้งนามวัดว่า วัดชื่นชุ่ม ต่อมาวัดได้รับการบูรณปฏิสังขรณ์ในสมัยขุนนครรัฐเขตต์ จึงได้ผนวกนามของท่านเข้าไปด้วย และได้ชื่อใหม่ว่า "วัดนครชื่นชุ่ม" วัดได้รับพระราชทานวิสุงคามสีมา เมื่อวันที่ 17 มีนาคม พ.ศ. 2479 ปัจจุบันมีพระครูมงคลประภาส (สนั่น) เป็นเจ้าอาวาส
อุโบสถขนาด 5 ห้อง ด้านขวาของอุโบสถเป็นอนุสรณ์สถานพระครูสุนทรกิจโกศล (ชั้ว บัวหลั่น) ด้านข้างอนุสรณ์สถานพระครูสุนทรกิจโกศล (ชั้ว บัวหลั่น) มีรูปปั้นสมเด็จพระพุฒาจารย์ (โต พฺรหฺมรํสี) สิ่งศักดิ์สิทธิ์ในวัด มีศาลเจ้าแม่ตะเคียนและพ่อปู่ฤๅษี ศาลาแปดเหลี่ยม เจ้าแม่กวนอิม พระสีวลี พระพรหม และพระแม่ธรณีบีบมวยผม
พระมนูไววัสวัต

ในตำนานฮินดูระบุว่า พระมนูไววัสวัต (อักษรโรมัน: Vaivasvata Manu) หรือ พระสัตยพรต เป็นพระมนูองค์ปัจจุบัน เป็นบรรพบุรุษของมนุษย์ในปัจจุบัน เขาเป็นพระมนูองค์ที่ 7 ในพระมนูทั้ง 14 องค์ที่เกิดขึ้นในกัปนี้ ตามความเชื่อของจักรวาลวิทยาฮินดูในปัจจุบัน
พระองค์เป็นพระโอรสของ สุริยเทพ วันหนึ่ง พระองค์ทรงพบกับมัสยาวตาร ซึ่งมาเตือนว่าจะเกิดน้ำท่วมโลกครั้งยิ่งใหญ่ไปจนถึงสวรรค์ สัตว์ทั้งหลายจะตายกันทั้งหมด แต่พระวิษณุจะทรงส่งเรือใหญ่มารับพระองค์ ให้ทรงเตรียมสัตว์น้อยใหญ่ไว้เป็นคู่ พรรณพฤกษ์ สมุนไพร และอัญเชิญพระฤๅษีทั้ง 7 ตน มาด้วย 
บรรพบุรุษ.
ตามในปุรณะของฮินดูระบุว่า ลำดับวงศ์ตระกูลของพระองค์มี ดังนี้
มหาอุทกภัย.
พระมนูไววัสวัตเป็นกษัตริย์ของ ดราวิเดียน ในยุคของ "มัสยปุราณะ" ตามในบันทึกของ "มัตสยาปุราณะ", มัตสยา คือ อวตาร ของพระวิษณุ อวตารลงมาในชื่อ "ศผริ" (ปลาตะเพียนน้อย) ได้เดินทางไปหาขณะที่เขาล้างมือในแม่น้ำที่ไหลลงมาจาก เทือกเขามัลยะ
เมื่อพบเห็นเช่นนั้น ก็เกิดความสงสาร จึงช้อนลูกปลานั้นมาใส่หม้อเพื่อจะนำไปปล่อยในแหล่งน้ำซึ่งสมบูรณ์กว่า แต่เมื่อนำลูกปลานั้นมาใส่ในหม้อ ก็ปรากฏว่าลูกปลาตัวนั้นกลับตัวใหญ่ขึ้นอีกจนคับหม้อ เป็นดังนั้น จึงทรงจัดหาภาชนะขนาดใหญ่ถึง 2 โยชน์ (16 ไมล์) มาเปลี่ยน ปลานั้นก็โตใหญ่จนคับภาชนะ จึงทรงจำต้องเปลี่ยนที่ใส่ปลาอีก โดยนำไปปล่อยไว้ในสระ ปลาก็โตเต็มสระอีก เมื่อเป็นเช่นนั้น พระมนูจึงได้นำปลาตัวนั้นไปปล่อยยังมหาสมุทร หลังจากนั้นก็เติบโตจนเกือบเต็มท้องทะเลอันกว้างใหญ่
ขณะนั้นเองที่พระวิษณุเปิดเผยพระองค์ได้ทรงแจ้งพระราชาเรื่องอุทกภัยอันทำลายล้างซึ่งจะมาถึงในไม่ช้านี้ โดยให้พระองค์ทรงสร้างเรือลำใหญ่ซึ่งไว้ส่งพระประยูรญาติของพระองค์, สัปตฤๅษี, เมล็ดพืชเก้าชนิด และสัตว์ต่าง ๆ เพื่อเติมแผ่นดินโลก หลังจากน้ำท่วมโลกและมหาสมุทรและทะเลจะลดน้อยลง ซึ่งในช่วงเวลาที่เกิดอุทกภัย พระวิษณุแปลงกายเป็นปลามีเขา และพญานาคแปลงกายเป็นเชือก ซึ่งพระองค์ก็ทรงผูกเรือไว้กับเขาปลา
เรือจอดอยู่บนยอดเขามัลยาในขณะที่น้ำท่วม หลังเหตุการณ์น้ำท่วม ครอบครัวของพระองค์และพระฤๅษีทั้งเจ็ดได้เพิ่มประชากรโลกให้มากขึ้น ซึ่งในปุราณะเล่าว่า เรื่องราวของมนูเกิดขึ้นก่อน 28 จตุรยุค เหตุการณ์นี้เกิดขึ้นราว 120 ล้านปีก่อน
การเล่าเรื่องนี้คล้ายกับตำนานน้ำท่วมอื่น ๆ เช่น ตำนานน้ำท่วมกิลกาเมช และการเล่าเรื่องน้ำท่วมในปฐมกาล
อานูซาปาตี

อานูซาปาตี (อักษรโรมัน: Anusapati), อานูชานาตา (Anushanatha) หรือ อานูชาปาตี (Anushapati) เป็นพระมหากษัตริย์องค์ที่สองแห่งอาณาจักรสิงหะส่าหรีใน ค.ศ. 1222–1248 เป็นพระราชโอรสในตุงกุล อาเมอตุง พระราชสวามีพระองค์แรกของเกิน เดเด็ซ ใน ค.ศ. 1227 อานูซาปาตีปลงพระชนม์เกิน อารก เพื่อล้างแค้นให้แก่พระราชบิดา#เปลี่ยนทาง 
ปาราราตน พงศาวดารกึ่งตำนานของชวา บันทึกว่า ตุงกุล อาเมอตุง ผู้ปกครองอาณาจักรชวาในตูมาเปิล ถูกปลงพระชนม์โดยเกิน อารก กษัตริย์พระองค์แรกแห่งอาณาจักรสิงหะส่าหรี โดยใช้กริชต้องคำสาปที่มปู กันดริง (Mpu Gandring) เป็นผู้หลอมขึ้น หลังจากปลงพระชนม์ตุงกุล อาเมอตุง แล้ว เกิน อารก อภิเษกสมรสกับเกิน เดเด็ซ และก่อตั้งอาณาจักรสิงหะส่าหรีขึ้น พงศาวดารนี้ยังอ้างว่าอานูซาปาตีใช้กริซต้องคำสาปเดียวกันปลงพระชนม์เกิน อารก ด้วย
รายงานจากปาราราตน อานูซาปาตีถูกปันจี โตะฮ์จายา ปลงพระชนม์ด้วยกริชเล่มเดียวกันกับที่พระองค์เคยใช้ปลงพระชนม์เกิน อารก
เคฆัม คาวัฟยัน

เคฆัม คาวัฟยัน (ค.ศ. 1888 ที่อิสตันบูล จักรวรรดิออตโตมัน – 30 พฤศจิกายน ค.ศ. 1959 ที่ประเทศสวิตเซอร์แลนด์) เป็นสถาปนิกชาวออตโตมันเชื่อสายอาร์มีเนีย เขาเป็นที่รู้จักจากแผนการก่อสร้างโรงอุปราการซือเรย์ยาที่อำเภอคาดึเกยในอิสตันบูล ประเทศตุรกี
จักรพรรดิแห่งหลิวซ่งที่ถูกปลดในภายหลัง

จักรพรรดิแห่งหลิวซ่งที่ถูกปลดในภายหลัง  หรือ จักรพรรดิโฮ่วเฟย์ (1 มีนาคม ค.ศ. 463 – 1 สิงหาคม ค.ศ. 477) หรือที่รู้จักโดยตำแหน่งว่า อ๋องแห่งคังอู่ พระนามเดิมว่า หลิว อิ้ว เป็นจักรพรรดิองค์ที่ 8 แห่งราชวงศ์หลิวซ่งของจีน
ในช่วงรัชสมัยที่ทรงครองราชย์มีประราชประวัติโดยสังเขประบุว่า พระองค์ทรงมีพระอุปนิสัยรุนแรงและไร้เหตุผล และในปี ค.ศ. 477 พระองค์ทรงถูกขุนนาง เสี่ยว เต้าเฉิง ของพระองค์เองสังหาร ซึ่งทำให้พระเชษฐาของพระองค์คือ จักรพรรดิเชิ่น ขึ้นครองบัลลังก์ในปี 479 ถือเป็นจุดอวสานแห่งราชวงศ์หลิวซ่ง ซึ่งเป็นช่วงเวลาเดียวกับช่วงเวลาที่เริ่มก่อตั้ง ราชวงศ์ฉีใต้
พระราชประวัติ.
พระองค์ทรงพระราชสมภพในปี 463 เป็นพระราชโอรสของ จักรพรรดิหลิวซ่งหมิง ในช่วงรัชสมัยของ จักรพรรดิหลิวซ่งเสี้ยวอู่ พระองค์เป็นพระราชโอรสพระองค์โต และพระมารดาของพระองค์คือ นางสนม เฉิน เหมียวเติ้ง (อ๋องแห่งเซียงตงเคยเกลียดชังแม่นางเฉินและมอบนางให้แก่หลี่ ต้าวเอ๋อดูแล แล้วจึงรับเธอกลับ ดังนั้นจึงมีข่าวลืออยู่เสมอว่าบิดาผู้ให้กำเนิดคือหลี่ ไม่ใช่พระองค์)
หลังจากที่อ๋องแห่งเซียงตงขึ้นครองราชย์ (จักรพรรดิหลิวซ่งหมิง) หลังจากที่ลอบสังหารพระนัดดา จักรพรรดิเฉียนเฟย (พระราชโอรสของจักรพรรดิเสี้ยวอู่) ในปี ค.ศ. 465 แล้วพระองค์ก็ทรงแต่งตั้งหลิว อิ้ว เป็นรัชทายาท ในปี 466 เมื่อรัชทายาทเจริญวัย พระองค์มีพระอุปนิสัยแปรปรวนรุนแรงและหุนหันพลันแล่นจนคนรับใช้ของเขาไม่สามารถหยุดยั้งการกระทำที่รุนแรงได้ จักรพรรดิหมิงมักให้ไทเฮาเฉินเฆี่ยนตีเขาเป็นการลงโทษอยู่บ่อยครั้ง ในปี 470 จักรพรรดิหมิงได้อภิเษกสำหรับรัชทายาทตามราชประเพณี
ในปี 472 จักรพรรดิหมิงสวรรคต และรัชทายาทหลิวอิ้ว ขึ้นครองบัลลังก์เป็นจักรพรรดิโฮ่วเฟย์ เมื่ออายุเก้าขวบ พระองค์ทรงแต่งตั้ง จักรพรรดินีหวัง เจิ้นเฟิง เป็น ฮองเฮา และพระสนมเฉินเป็น "ไทเฮา”
กานวรยาตรา

กานวรยาตรา (เทวนาครี: कांवड़ यात्रा, Kānvar Yātrā) เป็นการจาริกแสวงบุญประจำปีของผู้นับถือพระศิวะ ("กานววริยา"; "Kānvarias", कावड़िया หรือ "โภเล"; "Bhole", भोले) ไปยังสถานที่จาริกแสวงบุญที่หริทวาร, คาวมุข และ คังโคตริ ในรัฐอุตตราขัณฑ์ กับ สุลตานคันช์ ในรัฐพิหาร เพื่อลงอาบน้ำหรือรับน้ำจากแม่น้ำคงคา รวมถึงเก็บน้ำเหล่านั้นกลับไปอาบหรือบูชาแด่เทวรูปของพระศิวะที่ท้องถิ่นของตน
ถึงแม้ว่าในคัมภีร์หลักกลางของฮินดูและลัทธิไศวะจะไม่ได้ระบุถึงกานวรยาตราเป็นพิเศษ แต่ก็พบการประกอบพิธีย้อนกลับไปอย่างน้อยในศตวรรษที่ 19 ตอนต้น ตามในบันทึกของชาวอังกฤษที่เดินทางมาแถบอินเดียเหนือ กานวรยาตราที่ใหญ่ที่สุดอยู่ที่เมืองหริทวาร ซึ่งมีผู้เข้าร่วมพิธีประมาณ 12 ล้านคนในปี 2010 แะล 2011 ทำให้นี่เป็นหนึ่งในการรวมตัวกันทางศาสนาที่ใหญ่ที่สุดเทศกาลหนึ่งของอินเดีย ทุก ๆ ปี รัฐบาลของรัฐทัองถิ่นและรัฐบาลกลางต้องจัดสรรการรักษาความปลอดภัย รวมถึงจัดการจราจรบนทางด่วนสายเดลี-หริทวาร (ทางด่วนหมายเลข 58) เป็นพิเศษสำหรับผู้เช้าร่วมพิธี
จโลรต

จโลรต , เจอโลรต , เจอโรรต  หรือ เจอลูรุต  เป็นขนมพื้นเมืองในประเทศอินโดนีเซีย ทำจากแป้งข้าวเจ้านุ่มและหวานกับกะทิ ห่อด้วย "จานูร์" หรือใบมะพร้าวอ่อนในรูปทรงกรวย เป็นอาหารพื้นเมืองยอดนิยมซึ่งพบได้ทั่วไปในประเทศอินโดนีเซีย มาเลเซีย และบรูไน
ในเกาะชวา อาหารนี้มีชื่อว่า "จโลรต" หรือ "เจอโลรต" และมักกินกับ "จาจันปาซาร์" ("ขนมตลาด") ส่วนในเกาะบาหลีและเกาะลมบก มีชื่อว่า "เจอโรรต" และในประเทศบรูไนกับรัฐซาบะฮ์ มีชื่อว่า "เจอลูรุต"